**З А П И С Н И К**

**са II седнице Скупштине општине Рача**

**одржане по хитном поступку, дана 26.01.2024.године**

**Председник Скупштине, Ненад Савковић:** Добар дан поштовани одборници. За данас 26.01.2024. године, са почетком у 14:45 часова, сазвана је 2. седница Скупштине општине Рача. Предлог за сазивање седнице Скупштине општине Рача је по хитном поступку у складу са чланом 163. ставови 1.,2. и 3. Пословника о раду Скупштине општине Рача, доставили су доле потписани одборници Скупштине општине Рача, подносе захтев за сазивање седнице по хитном поступку и за исту предложили следећи Дневни ред:

1. Доношење Решења о образовању Комисије за спровођење и утврђивање резултата тајног гласања у поступку избора извршних органа општине Рача;
2. Избор извршних органа општине Рача (Председника општине, заменика Председника општине и чланова Општинског већа општине Рача);
3. Избор председника и чланова Мандатно-имунитетске комисије Скупштине општине Рача;
4. Избор председника и чланова Комисије за кадровска, административна питања и радне односе.

У образложењу стоји: „Како је општина Рача започела велики број пројеката од опште важности од којих су неки у фази пројектовања, други у фази изградње или завршетка радова, потребно је по хитном поступку заказати седницу Скупштине општине Рача, како би извршни органи локалне самоуправе били изабрани и почели са радом у пуном капацитету и како би реализација започетих пројеката била настављена. У прилогу дописа достављамо предлогe аката у скалду са Пословником о раду Скупштине општине Рача. Одборници у СО Рача: Александар Сенић, Бранко Радосављевић, Зорица Милошевић, Ђорђе Иванковић, Срђан Марковић, Дејан Живковић, Снежана Марковић, Светлана Обрадовић, Миладин Дугић, Радослава Нешић, Љубиша Стефановић, Славиша Сретеновић. У Рачи, 26.01.2024. године.“

**Председник Скупштине, Ненад Савковић:** Пре него што кренемо са радом да утврдимо кворум, односно присутност одборника.

**Секретар Скупштине, Марија Стевановић**: Александар Сенић присутан, Ненад Савковић присутан, Бранко Радосављевић присутан, Милица Обрадовић присутна, Зорица Милошевић присутна, Ђорђе Иванковић присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић није присутан, Гордана Милићевић присутна, Борко Петровић присутан, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић није присутан, Душан Ђоковић присутан и Радослав Радојичић присутан. Констатујем да је присутно 21 од 23 одборника.

**Председник Скупштине, Ненад Савковић:** Присутно је 21 од 27 одборника, односно 23 одборника, тако да имамо кворум за пуноправан рад.

**Секретар Скупштине, Марија Стевановић**: Четири одборника је на конститутивној седници поднело усмене оставке.

**Председник Скупштине, Ненад Савковић:** Чули сте да је седница сазвана по хитном поступку. Ја ћу ставити на гласање предложени дневни ред:

1. Доношење Решења о образовању Комисије за спровођење и утврђивање резултата тајног гласања у поступку избора извршних органа општине Рача;

2. Избор извршних органа општине Рача (Председника општине, заменика Председника општине и чланова Општинског већа општине Рача);

3. Избор председника и чланова Мандатно-имунитетске комисије Скупштине општине Рача;

4. Избор председника и чланова Комисије за кадровска, административна питања и радне односе.

**Председник Скупштине, Ненад Савковић:** Ко је за овакав дневни ред? Против? Уздржаних? Нема.

**Председник Скупштине, Ненад Савковић:** Констатујем да је дневни ред усвојен једногласно.

**Председник Скупштине, Ненад Савковић:** Прва тачка дневног реда:

**ТАЧКА 1.** Доношење Решења о образовању Комисије за спровођење и утврђивање резултата тајног гласања у поступку избора извршних органа општине Рача;

**Председник Скупштине, Ненад Савковић:**  У складу са чланoм 135. Пословника о раду СО Рача, тајним гласањем руководи комисија коју чине Председник Скупштине општине, Заменик Председника Скупштине општине, секретар и два одборника које одреди скупштина. Да ли се неко јавља добровољно или да ми одредимо? Ево Борко Петровић и Радослав Радојичић.

Ко је за усвајање оваквог предлога за чланове Комисије за спровођење и утврђивање тајног гласања? Против? Уздржаних? Нема.

**Председник Скупштине, Ненад Савковић:** Једногласно смо усвојили овај предлог.

**ТАЧКА 2:** Избор извршних органа општине Рача (Председника општине, заменика Председника општине и чланова Општинског већа општине Рача);

**Председник Скупштине, Ненад Савковић:** У складу са чланом 43. став 3. Закона о локалној самоуправи, чланом 65. став 3. Статута општине Рача и члана 54. став 2. Пословника о раду Скупштине општине Рача за Председника општине Рача предлажем Радосављевић Бранка, из Великог Крчмара, ул. Мр Дејана Обрадовића бр. 29, општина Рача, рођеног 25.11.1977. године, изабраног за одборника у Скупштини општине Рача са изборне листе АЛЕКСАНДАР ВУЧИЋ- Рача не сме да стане. Бранко Радосављевић, по занимању информатичар, биран за одборника Скупштине општине Рача 2012., 2016., 2020. и 2024. године. Био је именован за помоћника Председника општине Рача 2012. и 2015. године. 2020. године изабран је за Председника Скупштине општине Рача коју функцију је вршио до 30.10.2023. године. Решењем Владе Републике Србије је именован за члана Привременог органа општине Рача, почев од од 31.10.2023. године, све до данашњег дана. Десет година искуства у раду у приватном сектору и петнаест година политичког искуства, као и учешће у свим значајним пројектима за развој општине у протеклих 5 година, најбоља су препорука за овај мој предлог. Ожењен, отац двоје деце. У прилогу достављам сагласност наведеног кандидата за избор на место Председника општине Рача- „У складу са чланом 54. став 3. Пословника о раду Скупштине општине Рача, ја, Бранко Радосављевић из Великог Крчмара, ул. Мр Дејана Обрадовића бр.29, општина Рача, рођен 25.11.1977. године, прихватам предлог Председника Скупштине општине Рача и сагласан сам са кандидатуром за избор на место Председника општине Рача. У Рачи, 26.01.2024. године“.

**Председник Скупштине, Ненад Савковић:** Чланом 43. става 4. Закона о локалној самоуправи, чланом 65. став 4. Статута општине Рача и чланом 56. Пословника о раду Скупштине општине Рача, је прописано да кандидат за Председника општине предлаже кандидата за Заменика Председника општине Рача из реда одборника кога бира скупштина општине на исти начин као Председника општине. Позивам Кандидата за Председника општине да предложи кандидата за заменика Председника општине и кандидате за чланове Општинског већа. Изволи Бранко.

**Бранко Радосављевић:** Захваљујем Председниче Скупштине. Хвала на указаном поверењу. Ја ћу предложити тим који ће у наредном периоду, уз Вашу сагласност мојих колега одборника, водити ову општину онако како смо то радили у претходним мандатима. Већина Вас је већ са мном била овде у овој Скупштини. Ја сам био Председник Скупштине општине и добар део одборника зна како смо ми то радили, надам се да ћемо то наставити још боље и са већим еланом и вољом. И мислим да је тим који ћу Вам предложити сигуран гарантовано. За почетак за Заменика Председника општине предложио бих одборника у Скупштини општине Рача, Ђорђа Иванковића из Раче, рођеног 1990. године, по занимању је дипломирани саобраћајни инжењер, тренутно запослен у Бања-комерц „Бекамент“ доо Аранђеловац као координатор и руководилац Службе безбедности и здравља на раду. Поред њега као заменика Председника општине, за чланове Општинског већа предлажем: Александра Сенића из Сепаца, дипломираног инжењера грађевине и дипломираног економисту, Милана Домановића из Раче, професора спорта и физичког васпитања и Драгана Игњатовића из Саранова, машинског техничара као већнике на сталном раду. И чланове већа за учешће у раду већа по седницама, Бојана Милетића из Раче, електротехничара и Бојана Спасића из Раче, такође електротехничара. Замолио бих Вас да како гласате за кандидата за председника, тако гласате и за све ове предложене чланове и заменика Председника општине и чланове већа. А ми ћемо се трудити да то Ваше поверење оправдамо. Хвала Вам.

**Председник Скупштине, Ненад Савковић:** Дакле имамо писани предлог кандидата за Председника општине, предлог кандидата за заменика Председника општине, предлог кандидата за чланове Општинског већа и Сагласности ових лица. Пошто је то једини пристигао предлог утврђујем јединствену изборну листу за Председника општине, заменика Председника општине и чланове Општинског већа- за Председника општине кандидат, Радосављевић Бранко, за Заменика председника општине кандидат Иванковић Ђорђе, за чланове Општинског већа, општине Рача, кандидати: Домановић Милан, Игњатовић Драган, Милетић Бојан, Сенић Александар и Спасић Бојан.

Председник општине Рача, Заменик председника општине Рача и чланови Општинског већа бирају се тајним гласањем и позивам новоизабрану Комисију да спроведе тајно гласање и да обавести о резултатима.Председник Комисије објављује почетак гласања, прозива одборнике према списку изабраних одборника, уручује им гласачке листиће и заокружује редни број испред имена и презимена одборника. Као доказ да је одборнику уручен гласачки листић одборник потписује списак одборника. Гласање се закључује онда када гласа и последњи одборник који жели да гласа.

**Председник Скупштине, Ненад Савковић:** Објављујем почетак гласања, изволте.

**Секретар Скупштине, Марија Стевановић:** Констатујем да седници присуствује и одборник, Славиша Сретеновић, који је стигао.

**Секретар Скупштине, Марија Стевановић:** Прозиваћу сада одборнике да приступе столу како би преузели гласачке листиће: Александар Сенић, Ненад Савковић, Бранко Радосављевић, Милица Обрадовић, Зорица Милошевић, Ђорђе Иванковић, Срђан Марковић, Дејан Живковић, Снежана Марковић, Светлана Обрадовић, Миладин Дугић, Радослава Нешић, Љубиша Стефановић, Славиша Сретеновић, Борко Петровић, Марија Тодоровић, Радослав Рафаиловић, Бранислав Милутиновић, Слађана Срећковић, Петар Миладиновић, Душан Ђоковић и Радослав Радојичић.

**Секретар Скупштине, Марија Стевановић:** Само да констатујем да је одборник Душан Ђоковић грешком потписао на место Петра Миладиновића који није присутан и коме није уручен гласачки листић. Хвала.

**Председник Скупштине, Ненад Савковић:** Констатујем да је гласао и последњи одборник који је желео да гласа у 15:03 минута. Молим Комисију да преброји гласове и сачини Записник о утврђивању резултата тајног гласања за избор извршних органа општине Рача.

**Председник Скупштине, Ненад Савковић:** Прочитаћу Вам записник о утврђивању резултата тајног гласања у поступку избора извршних органа општине Рача: Комисија за спровођење и утврђивање тајног гласања је у поступку избора извршних органа општине Раче, 26.01.2024.године, утврдила следеће: гласање за избор извршних органа општине Раче је тајно, на основу одштампаних 23 гласачких листћа. Резултати гласања су следећи:Од укупно 23 одборника гласало је 22 одборника, уручених гласачких листића било је 22, употребљених гласачких листића било је 22, неупотребљених гласачких листића било је 0, неважећих гласачких листића било је 0 и важећих гласачких листића било је 22.

**Председник Скупштине, Ненад Савковић:** За Председника општине Рача гласало је 22, за заменика Председника општине Рача 22 и за чланове Општинског већа општине Рача 22 одборника.

**Председник Скупштине, Ненад Савковић:** Констатујем да је за Председника општине изабран Бранко Радосављевић једногласно. Честитам. За заменика Председника општине Рача изабран је Иванковић Ђорђе, такође честитам. За чланове Општинског већа општине Рача кандидати: Домановић Милан, Игњатовић Драган, Милетић Бојан, Сенић Александар и Спасић Бојан. Честитам свима. Ако неко жели од изабраних да се обрати, ево Председник општине Рача Бранко Радосављевић.

**Бранко Радосављевић, Председник општине:** Хвала Председниче. Ја Вам се драги одборници свима захваљујем на оваквој подршци прво за мене као Председника општине, а затим и за моје предлоге за заменика Председника и чланове Општинског већа. Надам се да ћемо у наредном периоду, као што рекох малопре код образлагања својих предлога, радити успешно и ефикасно као што смо и до сада и надам се још и боље. А да ћемо увек имати подршку у Скупштини и да будете овако јединствени као сада. Хвала Вам свима још једном.

**Председник Скупштине, Ненад Савковић:** Хвала Бранко. Одредбама члана 43. става 5. Закона о локалној самоуправи прописано је да Председнику општине и заменику Председника општине избором на ове функције престаје мандат одборника у Скупштини општине. А одредбама члана 67. став 1. тачка 8) Закона о локалним изборима прописан је као правни основ престанак мандата одборника пре истека времена на који је изабран преузимањем функције која је по Уставу и Закону неспојива са функцијом одборника. Према члану 69. тог Закона код наступања таквог случаја Скупштина општине констатује да је одборнику престао мандат. На основу члана 43. става 5. Закона о локалној самоуправи и члана 47. став 1. тачке 8) и члана 69. Закона о локалним изборима, констатује се престанак мандата одборнику Скупштине општине Рача, Бранку Радосављевићу са изборне листе „Александар Вучић-Рача не сме да стане“ због избора на функцију Председника општине Рача, која функција је неспојива са функцијом одборника.

Даље, у складу са чланом 43.став 5. Закона о локалној самоуправи и чланом 61.став 1.тачка 8) и члана 69. Закона о локалним изборима констатује се престанак мандата одборнику у Скупштини општине Рача Ђорђу Иванковићу из Раче, са изборне листе „Александар Вучић-Рача не сме да стане“ због избора на функцију Заменика Председника општине Рача која функција је неспојива са функцијом одборника.

Одредбама члана 45. став 8. Закона о локалној самоуправи прописано је да одборнику који буде изабран за члана Општинског већа престаје одборнички мандат, па се на основу члана 45.став 8. Закона о локалној самоуправи и члана 67. став 1.тачка 8) и члана 69. Закона о локалним избориа констатује престанак мандата одборнику, Александру Сенићу у Скупштини општине Рача са изборне листе „Александар Вучић-Рача не сме да стане“ због избора на функцију члана Општинског већа општине Рача која је функција неспојива са функцијом одборника.

**Председник Скупштине, Ненад Савковић:** Имаћемо кратку паузу од 15 минута, искористимо за честитање изабраним лицима па ћемо наставити Скупштину.

**Пауза.**

**Наставак 2. седнице.**

**Председник Скупштине, Ненад Савковић:** Молим Секретара Скупштине да утврди број присутних одборника.

**Секретар Скупштине, Марија Стевановић:** На наставку друге седнице Скупштине општине Рача, која се одржава дана 26.01.2024.године, прозивка се врши у 15,39 часова, овако: Ненад Савковић присутан, Милица Обрадовић није присутна, Зорица Милошевић присутна, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић није присутна, Љубиша Стефановић није присутан, Славиша Сретеновић није присутан, Гордана Милићевић присутна, Борко Петровић присутан, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић није присутан, Душан Ђоковић присутан и Радослав Радојичић присутан.

**Председник Скупштине, Ненад Савковић:** Седници присуствује 15 одборника, имамо кворум за пуноправан рад. Настављамо са дневним редом, тачка 3.

**Председник Скупштине, Ненад Савковић:** Желим да обавестим одборнике да је формирана Одборничка група под називом „Александар Вучић-Рача не сме да стане“ где су: Ненад Савковић, Зорица Милошевић, Срђан Марковић, Дејан Живковић, Снежана Марковић, Светлана Обрадовић , Миладин Дугић , Радослава Нешић , Љубиша Стефановић , Славиша Сретеновић, Гордана Милићевић и Бранислав Милутиновић. За Шефа Одборничке групе изабран је Бранислав Милутиновић, а за Заменика Шефа Одборничке групе, Зорица Милошевић. У Рачи, 26.01.2024.године.

**Председник Скупштине, Ненад Савковић:** Настављамо даље, 3. тачка дневног реда:

**ТАЧКА 3: Избор председника и чланова Мандатно-имунитетске комисије Скупштине општине Рача.**

**Председник Скупштине, Ненад Савковић:** Шеф Одборничке групе „Александар Вичић-Рача не сме да стане“ Бранислав Милутиновић дао је предлог за изборпредседника и чланова Мандатно-имунитетске комисије**.** У складу са чланом 65. став 1. Пословника о раду Скупштине општине Рача, предлажемо председника и чланове Мандатно-имунитетске комисије, на мандатни период на који је изабрана Скупштина, и то: 1. Зорица Милошевић из Раче, с станом ул.Рудничка бр.2 за председника, Дејан Живковић из Сепаца за члана, Љубиша Стефановић из Поповића за члна, Катарина Златић из Раче , ул.Краља Петра I, бр.35 за члана и Зоран Владисављевић из Малог Крчмара за члана. У Рачи, 26.01.2024.године.

**Председник Скупштине, Ненад Савковић:** Да ли неко има још неки предлог? Уколико не, стављам предлог за избор председника и чланова Мандатно-имунитетске комисије Скупштине општине Рача на гласање. Ко је за, ко је против, уздржаних? Нема.

**Председник Скупштине, Ненад Савковић:** Констатујем да је 3.тачка дневног реда усвојена са 16 гласова ЗА, није било уздржаних и није било против.

**ТАЧКА 4: Избор председника и чланова Комисије за кадровска, административна питања и радне односе.**

**Председник Скупштине, Ненад Савковић:** Скупштини општине Рача стигао је предлог за избор председника и чланова Комисије за кадровска, административна питања и радне односе. У складу са чланом 65. став 1. Пословника о раду Скупштине општине Рача, предлажемо председника и чланове Комисије за кадровска, административна питања и радне односе на мандатни период на који је изабрана Скупштина и то: Слађана Срећковић из Ђурђева за председника, Радослав Рафаиловић Велико Крчмаре за члана, Радослава Нешић из Сипића за члана, Милица Илић из Раче, ул.Опленичка бр.1. за члана и Иван Станојевић из Вучића, општина Рача, за члана. Шеф Одборничке групе “Александар Вучић-Рача не сме да стане“ Бранислав Милутиновић, 26.01.2024.године.

**Председник Скупштине, Ненад Савковић:** Констатујем да седници присуствује и Славиша Сретеновић. Да ли неко има још неки предлог, жели да се јави поводом ове тачке дневног реда? Уколико не, стављам на гласање:Избор председника и чланова Комисије за кадровска, административна питања и радне односе. Ко је за, против, уздржаних? Нема.

**Председник Скупштине, Ненад Савковић:** Констатујем да је 4.тачка дневног реда усвојена са 16 гласова ЗА, није било против и није било уздржаних.

**Председник Скупштине, Ненад Савковић:** Одлуком Владе Републике Србије о распуштању Скупштине општине Рача и образовању Привременог органа Скупштине општине Рача распуштена је Скупштина општине Рача образован је Привремени орган да до конституисања Скупштине општине Рача и изборних извршних органа општине Рача након одржаних избора обавља текуће неодложне послове из надлежности Скупштине општине Рача, извршних органа општине утврђених Законом и Статутом општине. Посебним решењем Влада Републике Србије именовановала је председника и 4 члана Привременог органа општине Рача. На основу члана 86. став 4. Закона о локалној самоуправи и тачке 3. Одлуке о распуштању Скупштине општине Рача о образовању Привременог органа општине Рача констатује се престанак функције Председника и чланова Привременог органа општине Рача, и то: Ненаду Савковићу Председнику, Бранку Радосављевићу члану, Милану Домановићу члану, Драгану Игњатовићу члану и Душану Ђоковић члану, закључно са 26. јануаром 2024.године као даном Конституисања Скупштине општине Рача и избором извршних органа општине Рача.

С обзиром да су радна тела Привременог органа општине Рача образована до конституисања новог сазива Скупштине општине Рача и избора извршних органа општине, констатује се да са 26. јануаром 2024.године као даном конституисања Скупштине општине Рача и избором извршних органа општине Рача, престаје дужност председника и чланова радних тела Привременог органа општине Рача и то:

1.Комисија за статутарна питања, организацију и нормативна акта- Бранко Радосављевић председник, Светлана Обрадовић члан, Радован Обрадовић члан, Радмила Домановић члан и Дејану Илићу члану.

2. Комисија за кадровска, административна питања и радне односе- Драгану Игњатовићу председнику, Слађани Срећковић члану, Слободанки Трифуновић члану, Бојану Спасићу члану и Горану Миленовић члану.

3.Комисија за представке и предлоге- Душану Ђоковићу председнику, Радославу Рафаиловићу члану, Радослави Нешић члану, Милуники Карић члану и Саши Ђорђевић члану.

5. Савет за буџет и финансије- Милану Домановићу председнику, Оливери Шћекић члану, Славиши Сретеновићу члану, Марку Дугићу члану и Јасмини Стевановић члану.

6. Савет за урбанизам, стамбено комуналне делатности и заштиту животне средине- Милану Домановићу председнику, Браниславу Милутиновићу члану, Љубиши Стефановићу члану, Дејану Обрадовићу члану и Немањи Миладиновићу члану.

7. Савет за привреду и пољопривреду- Драгану Игњатовићу председнику, Аници Благојевић члану, Слободанки Трифуновић члану, Радоју В. Гавриловићу члану и Дејану Живковићу члану.

**Председник Скупштине, Ненад Савковић:** Са овим смо исцрпели данашњи Дневни ред. Закључујем седницу 26.01.2024.године, у 15:50 часова.

**СКУПШТИНА ОПШТИНЕ РАЧА**

**ПРЕДСЕДНИК**

**Број: 06-19/2024-I-01 СКУПШТИНЕ ОПШТИНЕ РАЧА**

**Дана, 26.01.2024.године**

**\_\_\_\_\_\_\_\_\_\_\_\_\_\_\_\_\_\_\_\_\_**

**Ненад Савковић**

Записничар,

В.Матијашевић