|  |  |  |  |
| --- | --- | --- | --- |
| Rezultat slika za opÅ¡tina raÄa logo | **РЕШЕЊЕ ОПШТИНСКОГ ВЕЋА** | | |
| ОЗНАКА: С.08-04 | ВЕРЗИЈА: 1 | Страница 1 од 4 |

|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 217-1/2024-II-01**

**Датум: 09.02.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 66. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 29. ставом 1. тачком 3. Закона о смањењу ризика од катастрофа и управљању ванредним ситуацијама („Сл. гласник РС“, бр. 87/2018), чланом 7. Уредбе о саставу, начину и организацији рада штабова за ванредне ситуације ("Сл. гласник РС", бр. 27/2020), чланом 20. ставом 1. тачком 15. Закона о локалној самоуправи ("Сл. гласник РС'', бр. 129/2007, 83/2014 – др. закон, 101/2016 - др. закон, 47/2018 и 111/2021 – др. закон) и чланом 40. ставом 1. тачком 41) Статута општине Рача („Службени гласник општине Рача“, бр. 3/2019), Општинско већа општине Рача, на седници одржаној дана 09.02.2024. године, утврдило је предлог:

**РЕШЕЊА**

**о образовању Општинског штаба за ванредне ситуације на територији општине Рача**

1. Образује се Општински штаб за ванредне ситуације на територији општине Рача (у даљем тексту: Штаб), као оперативно стручно тело за координацију и руковођење заштитом и спасавањем у ванредним ситуацијама.

Штаб чине командант, заменик команданта, начелник и 21 чланова. Сваки од чланова је и носилац задатака цивилне заштите.

У Штаб се именују:

**КОМАНДАНТ ШТАБА**: Бранко Радосављевић, Председник општине Рача.

**ЗАМЕНИК КОМАНДАНТА ШТАБА:** Ђорђе Иванковић, заменик Председника општине Рача

**НАЧЕЛНИК ШТАБА:** Слађана Недовић, шеф одсека за финансијски надзор у Одељењу за цивилну заштиту и управљање ризиком у УВЦ у Крагујевцу.

**ЧЛАНОВИ ШТАБА:**

1. Ненад Савковић, Председник Скупштине општине Рача,
2. Александар Сенић, члан Општинског већа општине Рача
3. Милан Домановић, члан Општинског већа општине Рача,
4. Драган Игњатовић, члан Општинског већа општине Рача,
5. Ненад Голубовић, службеник Општинске управе општине Рача,
6. Драгана Прокић, службеник Општинске управе општине Рача
7. Дејан Златић, начелник ПС у Рачи,
8. Горица Танасијевић, директор ЈП за управљање и развој инфраструктурних објеката Рача,
9. Дејан Милосављевић, директор Дома здравља „Милоје Хаџић-Шуле“ Рача,

|  |  |  |  |
| --- | --- | --- | --- |
| Rezultat slika za opÅ¡tina raÄa logo | **РЕШЕЊЕ ОПШТИНСКОГ ВЕЋА** | | |
| ОЗНАКА: С.08-04 | ВЕРЗИЈА: 1 | Страница 2 од 4 |

1. Дејан Вељковић, директор ЈКП „Рача“ из Раче,
2. Немања Миладиновић, командир ватрогасно-спасилачке јединице у Рачи,
3. Јована Бетулић, начелница Општинске управе општине Рача,
4. Милан Трунић, шеф пословнице Електродистрибуције у Рачи,
5. Драган Маринковић, приватни предузетник,
6. Милан Игњатовић, секретар Црвеног Крста Рача,
7. Весна Вићентијевић, директор ОШ „Карађорђе“ Рача,
8. Наташа Павловић, директор ПУ „Наша Радост“ Рача,
9. Ана Петровић, в.д.директор СШ „Ђура Јакчић“ Рача,
10. Слађана Срећковић, Центар за социјални рад-одељење у Рачи,
11. Саша Николић, ветеринарска станица Рача,
12. Мајор Милутин Милуновић, ВП 3262 Крагујевац, ул. Крагујевачког октобра бб, 34000, Крагујевац.
13. Штаб, по потреби, посебним актом образује помоћне стручно-оперативне тимове за специфичне задатке заштите и спасавања.
14. Штаб обавља следеће послове:
15. Руководи и координира рад субјеката система смањења ризика од катастрофа и управљања ванредним ситуацијама на спровођењу утврђених задатака;
16. Руководи и координира спровођење мера и задатака цивилне заштите;
17. Разматра процене ризика, планове заштите и спасавања и друга планска документа и даје препоруке за њихово унапређење;
18. Прати стање и организацију система смањења ризика од катастрофа и управљања ванредним ситуацијама и предлаже мере за њихово побољшање;
19. Наређује употребу снага система смањења ризика од катастрофа и управљања ванредним ситуацијама, средстава помоћи и других средстава која се користе у ванредним ситуацијама;
20. Стара се о редовном информисању и обавештавању становништва о ризицима и опасностима и предузетим мерама;
21. Процењује угроженост од настанка ванредне ситуације и доставља предлог за проглашење и укидање ванредне ситуације;
22. Наређује приправност субјеката и снага система смањења ризика од катастрофа и управљања ванредним ситуацијама;
23. Сарађује са другим штабовима за ванредне ситуације;
24. Ангажује субјекте од посебног значаја;
25. Учествује у организацији и спровођењу мера и задатака обнове, реконструкције и рехабилитације, узимајући у обзир смањење ризика од будућих ванредних ситуација;
26. Израђује предлог годишњег плана рада и предлог годишњег извештаја о раду и доставља надлежном органу на усвајање;
27. Образује стручно-оперативне тимове за извршавање специфичних задатака из области заштите и спасавања;

Члан штаба је дужан да се одазове и учествује у обуци.

|  |  |  |  |
| --- | --- | --- | --- |
| Rezultat slika za opÅ¡tina raÄa logo | **РЕШЕЊЕ ОПШТИНСКОГ ВЕЋА** | | |
| ОЗНАКА: С.08-04 | ВЕРЗИЈА: 1 | Страница 3 од 4 |

1. Општински штаб за ванредне ситуације поред послова из тачке III ове Одлуке обавља и следеће послове:
2. Именује поверенике и заменике повереника цивилне заштите;
3. Ставља у приправност и ангажује субјекте од посебног значаја за заштиту и спасавање у јединицама локалне самоуправе;
4. Предлаже субјекте од посебног значаја за јединицу локалне самоуправе;
5. Обавља друге послове у складу са законом.
6. За рад и одлучивање на седницама Штаба примењују се одредбе Пословника о раду Општинског штаба за ванредне ситуације на територији општине Рача, број: 021-380/20-I-01 од 28.10.2020. године.
7. Решење доставити именованим лицима из тачке I овог решења и архиви.
8. Даном доношења овог Решења, престаје да важи Решење о образовању Општинског штаба за ванредне ситуације на територији општине Рача Привременог органа општине Рача, бр. 021-474/2023-VI-01 од 22.12.2023. године (''Службени гласник општине Рача'', бр. 25/2023).
9. Ово решење објавити у „Службеном гласнику општине Рача”.

**О б р а з л о ж е њ е**

Правни основ за додошење овог Решења садржан је у члану 29. став 1. тачка 3. Закона о смањењу ризика од катастрофа и управљању ванредним ситуацијама (удаљем тексту: Закон) којим је прописано да јединице локалне самоуправе, у оквиру својих надлежности, у области смањења ризика од катастрофа и управљања ванредним ситуацијама образују штаб за ванредне ситуације, члану 41. став 1. тачка 5. Закона, којим је прописано да за праћење активности на смањењу ризика од катастрофа и координацију и руковођење у ванредним ситуацијама образују се штабови за ванредне ситуације за територију општине-општински штаб за ванредне ситуације који образује надлежни орган орган општине, члану 42. Закона којим је прописан састав штабова за ванредне ситуације, члану 43. Закона којим је прописана надлежност штабова за ванредне ситуације и члану 7. Уредбе о саставу, начину и организацији рада штабова за ванредне ситуације којим је прописано да штаб чине командант штаба, заменик команданта штаба, начелник и чланови штаба, да је командант штаба председник општине, да је заменик команданта заменик председника општине, односно помоћник председника општине или члан општинског већа, да је начелник штаба представник надлежне службе, изузетно, начелник штаба може бити лице ван надлежне службе, по претходно добијеној сагласности руководиоца надлежне службе, а чланови штаба су представници органа општине у чијем делокругу су послови из области: одбране; информисања; инспекције; комуналних делатности; стамбених послова; здравства; пољопривреде, водопривреде, шумарства; рада; социјалне политике; заштите животне средине; образовања; урбанизма; грађевинарства; саобраћаја; геологије, рударства и енергетике и други у складу са проценом општинске управе и организационе јединице надлежне службе, руководиоци јавних предузећа, привредних друштава, представници Министарства унутрашњих послова, представник Војске Србије, Црвеног крста Србије, удружења грађана, других правних лица и установа и други у складу са предлогом општинске управе и организационе јединице надлежне службе за територију општине.

|  |  |  |  |
| --- | --- | --- | --- |
| Rezultat slika za opÅ¡tina raÄa logo | **РЕШЕЊЕ ОПШТИНСКОГ ВЕЋА** | | |
| ОЗНАКА: С.08-04 | ВЕРЗИЈА: 1 | Страница 4 од 4 |

Чланом 20. став 1. тачка 15. Закона о локалној самоуправи ("Сл. гласник РС'', бр. 129/2007, 83/2014 – др. закон, 101/2016 - др. закон, 47/2018 и 111/2021 – др. закон) је прописано да општина, преко својих органа, у складу с Уставом и законом, обавља и друге послове од локалног значаја одређене законом (нпр. у областима одбране, заштите и спасавања, заштите од пожара, омладинске политике, зоохигијене и др.), као и послове од непосредног интереса за грађане, у складу са Уставом, законом и статутом.

Одредбама члана 40. став 1. тачка 41) Статута општине Рача, прописано је да Скупштина општине у складу са законом образује Штаб за ванредне ситуације.

Разлог за доношење овог Решења, садржан је у потреби да се састав Штаба усклади са тренутним кадровским решењима, која су формирана конституисањем Скупштине општине Рача и избором извршних органа општине Рача, како би Штаб у пуном саставу могао обављати послове проглашавања и управљања ванредним ситуацијама, системом заштите и спасавања људи, материјалних и културних добара и животне средине, подизања на виши ниво капацитета укупног система управљања ванредним ситуацијама, на територији општине Рача.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

1. Скупштини општине Рача;
2. Архиви;