**РЕПУБЛИКА СРБИЈА- ОПШТИНА РАЧА**

**ОПШТИНСКО ВЕЋЕ**

**Број: 46 - 23/ 2024-II-01**

**Датум: 27.02.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 99. ставом 12. Закона о планирању и изградњи („Службени гласник РС“, број 72/2009 и 81/2009-испр.,64/2010-одлука УС, 24/2011, 121/12,42/13-одлука УС, 50/13-одлука УС и 98/2013-одлука УС, 132/2014 145/2014, 83/2018, 31/2019, 37/2019-др. Закон, 9/2020, 52/2021 I 62/2023), чланом 26. ставом 1. тачком 3) Закона о јавној својини ( „Службени гласник РС“, број број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020), чланом 3. ставом 1. тачком 2) Уредбе о условима прибављања и отуђења непокретности непосредном погодбом и давања у закупствари у јавној својини, односно прибављања и уступања искоришћавања других имовинских права, као и поступцима надметања и прикупљања писмених понуда („Службени гласник РС“, број 16/2018 и 79/23) и чланом 7. ставом 2. Одлуке о прибављању, располагању,управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 27.02.2024. године, утврдило је предлог:

**О Д Л У К Е**

**О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА**

**Члан 1.**

**ПОКРЕЋЕ СЕ** поступак отуђења непокретности из јавне својине општине Рача путем прикупљања писмених понуда и то:

* Кп. бр. **304/20КО Рача**, ул. Карађорђева 153 А, у површини од 161 м2, по врсти земљишта – градско грађевинско земљиште, по култури - њива 1. класе, која се налази у оквиру Плана генералне регулације градског насеља Рача („Службени гласник општине Рача“, број 11/12 и 14/15), по намени земљишта – грађанско земљиште за остале намене, која се налази у II зони II.2- зона рада/привређивања, просторна целина „Рача-поље“, уписана у лист непокретности број 1201КО Рача, а која се налази у јавној својини општине Рача, са уделом 1/1.

**Члан 2.**

Најнижа цена непокретности биће одређена на основу тржишне вредности непокретности коју ће проценити надлежни орган одређен законом.

Учесници на огласу који буде расписан по основу ове Одлуке, су дужни да уз пријаву за јавно надметање доставе и доказ о уплати депозита у висини 10% од најниже утврђене цене која ће бити утврђена огласом.

Непокретност описана у ставу 1. ове Одлуке отуђиће се купцу који понуди највећу цену и иста се накнадно не може умањивати.

**Члан 3.**

Поступак прикупљања писмених понудаспровешће Комисија за спровођење поступка прибављања непокретности у јавну својину, отуђења непокретности из јавне својине и давања у закуп ствари у јавној својини општине Рача, именована од стране Скупштине општине Рача.

Комисија ће објавити оглас, утврдити најнижу вредност непокретности, одредити рок за подношење писмених понуда, садржај понуде, обавити и друге правне послове у складу са законом и подзаконским актима.

**Члан 4.**

Уговор између најповољнијег понуђача и општине Рача ће се закључити у року од 30 дана по коначности решења надлежног органа о отуђењу земљишта и истим ће се уредити начин, услови и рок плаћања купопродајне цене.

Ако лице коме је земљиште отуђено својом кривицом не закључи уговор у наведеном року, донеће се решење о стављању ван снаге акта о отуђењу земљишта, а уплаћени депозит се не враћа.

**Члан 5.**

Одлука ступа на снагу осмог дана од дана објављивања у „Службеном гласнику општине Рача“.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* Комисији за спровођење поступка прибављања непокретности у јавну својину, отуђења непокретности из јавне својине и давања у закуп ствари у јавној својини општине,прибављања и отуђења грађевинског земљишта;
* Архиви.