**РЕПУБЛИКА СРБИЈА**

**ОПШТИНА РАЧА-ОПШТИНСКО ВЕЋЕ**

**Број:46-20/24-II-01**

**Датум:27.02.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 26. ставом 1. тачком 3. Закона о јавној својини ( "Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020) и чланом 18. Одлуке прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 27.02.2024. године, утврдило је предлог:

**О Д Л У К Е**

**О ПОКРЕТАЊУ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ РАЧА**

**Члан 1.**

**ПОКРЕЋЕ СЕ** поступакприбављања непокретности у јавну својину општине Рача и то:

* кп.бр. **80/8** КО Рача, грађевинско земљиште изван грађевинског подручја, по култури грађевинска парцела, површине 2215 м2, уписана у ЛН. 1436 KO Рача, која се налази у приватној својини Јањић Драгића и Јањић Душка сауделимапо ½, непосредном погодбом, за потребе Министарства унутрашњих послова, у циљу изградње Ватрогасног дома, односно објекта потребног за смештај возила и опреме ватрогасне јединице надлежне за територију општине Рача.

**Члан 2.**

Непокретностиз члана 1. ове Одлуке прибавља се из приватне својине Јањић Драгића и Јањић Душка, непосредном погодбом,за потребе Министарства унутрашњих послова, у циљу изградње Ватрогасног дома, односно објекта потребног за смештај возила и опреме ватрогасне јединице надлежне за територију општине Рача.

**Члан 3.**

Одлука ступа на снагу даном доношења.

***Образложење***

Правни основ за доношење ове одлуке садржан је у члану 26. ставу 1. тачки 3. Закона о јавној својини ( "Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020), којим је прописано да се располагањем стварима у јавној својини, у смислу овог закона, сматра пренос права јавне својине на другог носиоца јавне својине (са накнадом или без накнаде), укључујући и размену.

Обзиром да се кп.бр. 80/8 КО Рача налазила у јавној својини општине Рача, Председник општине Рача је дана 29.03.2023. године, донео Одлуку о покретању поступка за пренос права својине на непокретности са општине Рача у јавну својину РС, затим је дана 29.03.2023. године Начелник ОУ општине Рача упутио, Општинском већу предлог Одлуке о покретању поступка за пренос права својине на непокретности са општине Рача у јавну својину РС, након чега је Одељење за изградњу, урбанизам и локални економски развој и инспекцијске послове издало информацију о локацији за предметну парцелу.

Дана 04.04.2023. године, СО Рача, донела је Одлуку о покретању поступка за пренос за пренос права ЈС на непокретности са општине Рача у јавну својину Републике Србије, која је заведена под бројем 020-20/23- I-01.

Након тога, дана 12.06.2023. године, Заменик Начелника ОУ општине Рача, доноси Решење о одређивању одговорног лица за израду елабората о рушењу објекта на кп.бр. 80/8 КО Рача, под бројем 351-90/23 – IV-00. Дана 05.07.2023. године, Општина Рача донела је Решење о уклањању објекта, под бројем 351-105/23- IV-02. Дана 18.08.2023. године РГЗ доноси Решење о укидању кућног броја, за срушени објекат на кп.бр. 80/8 КО Рача, заведено под бројем 952-02-10-031-38025/2023, након чега РГЗ дана 19.09.2023. године доноси Решење о превођењу промене у бази података катастра непокретности под бројем 952-02-8-031-2025/2023 године о брисању објекта на кп.бр. 80/8 КО Рача, тако да ново стање гласи: „ кп.бр. 80/8 КО Рача- грађевинска парцела, површина 2215 м2, грађевинско земљиште изван грађевинског подручја“ у јавној својини Општине Рача, са уделом 1/1.

На основу свега наведеног, Председник општине Рача је дана 22.09.2023. године, Републичкој Дирекцији за имовину упутио захтев за решавање имовинско – правних односа, како би предметна парцела прешла из јавне својине општине Рача, у јавну својину РС, за потребе Министарства унутрашњих послова и изградње Ватрогасног дома, односно објекта потребног за смештај возила и опреме ватрогадсне јединице надлежне за територију општине Рача.

Међутим, Републичка Дирекција за имовину обратила се Агенцији за реституцију, када се открила до сада непозната чињеница да је предметна парцела у поступку реституције.

Након тога, Агенција за реституцију дана 17.01.2024. године доноси Делимично Решење заведено под бројем 952-02-4-031-3785/2024 којим предметна парцела прелази у власништво Јањић Драгића и Јањић Душка са уделима од по ½, као правним следбеницима сада пок. Јањић Владимира из Мирашевца, коме је наведена парцела била одузета на основу ПЗФ-а.

Прибављање предметне непокретности у јавну својину општине Рача, потребно је за потребе Министарства унутрашњих послова и изградње Ватрогасног дома, односно објекта потребног за смештај возила и опреме ватрогадсне јединице надлежне за територију општине Рача.

Имајући у виду да је претходно Министарство унутрашњих послова Републике Србије поднело захтев за потврђивање урбанистичког пројекта, Одељење за изградњу, урбанизам и локални економски развој одржало је јавну презентацију Урбанистичког пројекта за изградњу ватрогасне станице у Рачина кп. бр. 80/8 КО Рача, док је обрађивач урбанистичког пројекта Друштво за пројектовање, урбанизам и екологију „АNDZOR ENGINEERING“из Новог Сада.

На основу свега изнетог доноси се одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштина општине Рача;
* а/а.